TPCH ร่วมงาน “OppDay” เปิดแผน COD โรงไฟฟ้าเพิ่ม 2 แห่ง
TPCH ร่วมงาน “Opportunity Day” เปิดแผน COD โรงไฟฟ้าเพิ่ม 2 แห่ง เผยอยู่ระหว่างศึกษาธุรกิจใหม่ต่ออยอดจากธุรกิจโรงไฟฟ้า เพิ่มช่องทางสร้างรายได้
TPCH ร่วมงาน “Opportunity Day” เปิดแผน COD โรงไฟฟ้าเพิ่ม 2 แห่ง เผยอยู่ระหว่างศึกษาธุรกิจใหม่ต่ออยอดจากธุรกิจโรงไฟฟ้า
11 เม.ย. 2565

นายเชิดศักดิ์ วัฒนวิจิตรกุล (ขวา) กรรมการผู้จัดการใหญ่, นางสาวสมพิศ แสนเรือง (กลาง) รองกรรมการผู้จัดการฝ่ายบัญชีและการเงิน และนางสาวจันทกานต์ จันทร์พลังศรี (ซ้าย)  นักลงทุนสัมพันธ์ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ร่วมนำเสนอข้อมูลผลการดำเนินงานประจำปี 2564 และแผนการดำเนินธุรกิจปี 2565 ในงานบริษัทจดทะเบียนพบผู้ลงทุน “Opportunity Day” ผ่านระบบ Video Conference
โดยระบุว่า บริษัทฯ เตรียมพร้อมที่จะ COD โรงไฟฟ้าประชารัฐชีวมวล แม่ลาน กำลังการผลิตรับซื้อไม่เกิน 2.85 เมกะวัตต์ และโรงไฟฟ้าประชารัฐชีวมวล บันนังสตา กำลังการผลิตรับซื้อไม่เกิน 2.85 เมกะวัตต์ และคาดว่าจะสามารถ COD ได้ภายในไตรมาส 2/2565 นอกจากนี้ อยู่ระหว่างการศึกษาธุรกิจใหม่ๆ ที่เป็นการต่อยอดจากธุรกิจโรงไฟฟ้า เพิ่มช่องทางสร้างรายได้ให้บริษัทเติบโตได้อย่างมั่นคงในระยะยาว